
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	COMISIA PENTRU ADIMINISTRATIE PUBLICA, AMENAJAREA TERITORIULUI SI ECHILIBRU ECOLOGIC


	Nr. 31/1395 din 12.02.2008

	Nr. 26/ 2150  din 12.02. 2008
Nr.Pl –x  906


                                                                               RAPORT COMUN 
asupra proiectului de Lege pentru aprobarea  Ordonanţei de urgenţă a Guvernului nr.127/2007  privind Gruparea europeană de cooperare teritorială
                     Potrivit prevederilor art.95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.127/2007 privind Gruparea europeană de cooperare teritorială, trimis cu adresa nr. Pl-x 906 din 19 decembrie 2007, înregistrat cu nr.31/1395 şi respectiv cu nr.26/ 2150  din 19 decembrie 2007.
                    Senatul, în calitate de prima Cameră sesizată, a adoptat proiectul de lege  în şedinţa din 12 decembrie 2007. 
         Camera Deputaţilor este Cameră decizională, conform prevederilor art.75 din Constituţia României, republicată, şi ale  art. 92 alin.(9)   din Regulamentul Camerei Deputaţilor, republicat. 
            Consiliul Legislativ  a avizat favorabil proiectul de ordonanţă de urgenţă, cu observaţii şi propuneri, conform avizului nr.1536/ 8.11.2007. 
               Iniţiativa legislativă are ca obiect de reglementare  crearea cadrului legal naţional pentru asigurarea aplicării Regulamentului nr.1082/2006 al Parlamentului European şi al Consiliului din 5 iulie 2006 privind  Gruparea europeană de cooperare teritorială, în scopul facilitării promovării cooperării transfrontaliere, transnaţionale şi/sau interregionale, vizând consolidarea coeziunii economice şi sociale, prin implementarea de programe şi proiecte de cooperare teritorială cofinanţate de Uniunea Europeană şi realizarea altor acţiuni specifice cooperării respective cu sau fără contribuţia Uniunii Europene.
                În conformitate cu prevederile art. 61 din Regulamentul Camerei Deputaţilor, republicat, membrii celor două Comisii au examinat proiectul de lege în  ziua de 12 februarie 2008. La lucrările celor două Comisii, a luat parte, în calitate de invitat, domnul Marin Pătuleanu, secretar de stat la Ministerul Internelor şi Reformei Administrative. 
           La dezbaterea acestei iniţiative legislative, din totalul de 28 de membri ai Comisiei juridice, au fost prezenţi 19 deputaţi, iar din partea Comisiei pentru administraţie publică, amenajarea teritoriului şi echilibru ecologic, din totalul de  28 deputaţi, au fost prezenţi 26  deputaţi.
                       În urma dezbaterii, membrii celor două Comisii au hotărât, în unanimitate, să propună plenului Camerei Deputaţilor aprobarea  proiectului de Lege pentru aprobarea  Ordonanţei de urgenţă a Guvernului nr.127/2007 privind Gruparea europeană de cooperare teritorială, cu amedamente admise redate în Anexa la prezenul Raport.
 În raport de obiectul şi conţinutul reglementării, iniţiativa  legislativă face parte din categoria legilor ordinare.
                                            PREŞEDINTE,
                                                                             VICEPREŞEDINTE,
                                       Sergiu ANDON                                                                                 MIRCEA DUŞA
                                           SECRETAR,                                                                                         SECRETAR,

                                     GEORGE BAEŞU                                                                                    SEREŞ DENEŞ

Consilieri
                                      
dr. Corneliu Manda 
Sofia Chelaru
ANEXA                                                    

                                                                 AMENDAMENTE ADMISE:
	Nr. crt.
	Text  inţial


	Text  propus   de Comisie           (autorul amendamentului)
	Motivare

	1.
	                             LEGE

pentru  aprobarea Ordonanţei de urgenţă a Guvernului nr.127/2007 privind Gruparea europeană de cooperare teritorială


	          Nemodificat
	

	2.
	Articolul unic –  Se aprobă Ordonanţa de urgenţă a Guvernului nr.127 din 12 noiembrie 2007 privind Gruparea europeană de cooperare teritorială, publicată în Monitorul Oficial al României, Partea I, nr.769 din 13 noiembrie 2007.


	       Articolul unic –  Se aprobă Ordonanţa de urgenţă a Guvernului nr.127 din 12 noiembrie 2007 privind Gruparea europeană de cooperare teritorială, publicată în Monitorul Oficial al României, Partea I, nr.769 din 13 noiembrie 2007, cu următoarele modificări:
	  Pentru respectarea normelor de tehnică legislativă.  

	3.
	                      Capitolul  I

             Dispoziţii generale
	              Nemodificat
	

	4.
	Art.1. – (1) Prezenta ordonanţă de urgenţă creează cadrul legal naţional care asigură aplicarea Regulamentului Parlamentului European şi al Consiliului nr. 1.082 din 5 iulie 2006 privind Gruparea europeană de cooperare teritorială (GECT), publicat în Jurnalul Oficial al Uniunii Europene nr. L210 nr.L210 din 31 iulie 2006, denumit în continuare” Regulament”, în scopul de a facilita promovarea cooperării transfrontaliere, transnaţionale şi/sau interregionale, denumită în continuare „cooperare teritorială”, având ca unic obiectiv consolidarea coeziunii economice şi sociale.
(2) Gruparea europeană de cooperare teritorială, denumită în continuare” GECT”, acţionează pentru a implementa programe sau proiecte de cooperare teritorială cofinanţate de Uniunea Europeană, în primul rând din instrumente structurale, Fondul european de dezvoltare regională, Fondul social european, Fondul de coeziune, precum şi pentru a realiza alte acţiuni specifice de cooperare teritorială cu sau fără contribuţia financiară a Uniunii Europene.

	              Nemodificat
	

	
	 Art.2 - (1) GECT reprezintă, în sensul prezentei ordonanţe de urgenţă, persoana juridică română de drept privat, constituită pe teritoriul României, nonprofit, cu patrimoniu propriu, care desfăşoară activităţi de interes public prin care este promovată cooperarea teritorială, cu scopul consolidării coeziunii economice şi sociale.
2) GECT se constituie prin asocierea, după caz, a autorităţilor publice centrale, a unităţilor administrativ-teritoriale, a organismelor de drept public, precum şi a asociaţiilor constituite de acestea în România cu structuri similare din alte state membre ale Uniunii Europene pentru facilitarea şi promovarea cooperării teritoriale, în limitele competenţelor de care dispun, potrivit legislaţiei naţionale.
(3) Unităţile administrativ-teritoriale au dreptul ca, în limitele competenţelor autorităţilor lor deliberative şi executive, acordate potrivit reglementărilor legale în vigoare, să coopereze şi să se asocieze cu unităţi administrativ-teritoriale din alte state membre ale Uniunii Europene, în condiţiile legii.
(4) În conformitate cu prevederile Regulamentului pot fi membre ale unei GECT şi structuri aparţinând unor state care nu sunt membre ale Uniunii Europene, numai dacă legislaţia naţională a acestora prevede dreptul lor de a participa la acest tip de asocieri.

	                 Nemodificat
	

	6.
	                      Capitolul II

                 Autorităţi competente
	                  Nemodificat
	

	7.
	Art.3- (1) Se desemnează Ministerul Dezvoltării, Lucrărilor Publice şi Locuinţelor ca autoritate de notificare în sensul prezentei ordonanţe de urgenţă.
 (2) Atribuţiile autorităţii de notificare sunt:
a) să primească şi să analizeze proiectele de convenţie şi statut ale GECT, întocmite potrivit prevederilor Regulamentului, denumite în continuare documente constitutive;
b) să emită autorizaţia de funcţionare sau, după caz, decizia de respingere a GECT ce urmează a avea sediul şi a se înregistra în România;
c) să emită avizul prin care este exprimat acordul sau, după caz, refuzul cu privire la asocierea unui solicitant din România la o GECT care are sediul şi este înregistrată în alt stat membru al Uniunii Europene;
d) să păstreze, la sediul său, evidenţa GECT prevăzută la lit. b), precum şi a participărilor prevăzute la lit. c) prin Registrul grupărilor europene de cooperare teritorială, denumit în continuare Registrul GECT;
e) să informeze Comitetul regiunilor cu privire la înregistrarea GECT şi la orice modificare ulterioară a convenţiei şi statutului în temeiul cărora aceasta funcţionează;
f) să emită decizie de interzicere a funcţionării unei GECT cu sediul în România sau retragerea membrului român dintr-o GECT, dacă activitatea acesteia contravine ordinii, securităţii, sănătăţii sau moralităţii publice ori este contrară interesului public;
g) să ceară instanţei judecătoreşti dizolvarea unei GECT, în cazul în care constată că aceasta nu mai îndeplineşte cerinţele prevăzute la art. 1 alin. (2), respectiv cele prevăzute la art. 7 din Regulament;
h) să informeze autorităţile competente din statele membre în conformitate cu legislaţia cărora au fost constituiţi membrii GECT, în urma solicitărilor scrise ale acestora, asupra activităţilor GECT desfăşurate pe teritoriul României;
i) să informeze autorităţile competente din statele membre în conformitate cu legislaţia cărora au fost constituiţi membrii GECT cu privire la înregistrarea sau dizolvarea unei GECT cu sediul în România, precum şi cu privire la modificările ulterioare, directe sau indirecte, ale convenţiei şi statutului, precum şi la dizolvarea unei GECT cu sediul în România;
j) să informeze autorităţile competente din celelalte state membre cu privire la eventualele dificultăţi constatate în timpul controlului şi auditului efectuate potrivit art. 6 din Regulament şi art. 5 din prezenta ordonanţă de urgenţă;
k) să solicite şi să primească de la membrii GECT şi de la instituţiile implicate în funcţionarea GECT orice date, informaţii sau documente în legătură cu activitatea GECT;
l) să emită certificatul referitor la efectuarea radierii GECT, ca urmare a dizolvării;
m) orice alte atribuţii prevăzute de lege.
Art. 4.- (1) GECT se înregistrează în Registrul GECT,
(2)Registrul GECT este public şi este ţinut de autoritatea de notificare.
(3) Autoritatea de notificare este obligată să elibereze, pe cheltuiala persoanei care a făcut cererea, copii ale înregistrărilor efectuate în Registrul GECT şi ale documentelor prezentate pentru constituire, precum şi alte informaţii care decurg din înregistrările în Registrul GECT.
(4)Documentele prevăzute la alin. (3) pot fi cerute şi eliberate prin corespondenţă sau prin orice alte mijloace prevăzute de lege.
(5) Tarifele percepute pentru eliberarea de copii şi/sau informaţii, indiferent de modalitatea de transmitere, nu vor depăşi costurile administrative implicate de eliberarea acestora.
(6) Cuantumul tarifelor percepute se aprobă prin ordin al ministrului dezvoltării, lucrărilor publice şi locuinţelor.
(7)Sumele provenite din încasarea tarifelor se constituie ca venit la bugetul de stat.
	                    Nemodificat

	   

	8.
	Art. 5.- Controlul şi auditul modului de utilizare a fondurilor publice gestionate de o GECT constituită în România se realizează de către instituţiile abilitate, conform prevederilor legale în vigoare.
	                    Nemodificat

	

	9.
	                    Capitolul III

 Constituirea şi înscrierea Grupării europene de         cooperare teritorială
	                      Nemodificat
  
	

	10
	Art. 6 - (1) Pentru constituirea GECT pe teritoriul României sunt necesare următoarele documente:
a) documentele constitutive, respectiv statutul şi convenţia, semnate de toţi membrii GECT, care cuprind toate elementele prevăzute de art. 8 şi 9 din Regulament;
b) hotărârea consiliului local sau a consiliului judeţean, după caz, în situaţia în care solicitantul/solicitanţii din România este/ sunt unităţi administrativ-teritoriale;
c) avizele de participare la GECT emise pentru toţi membrii, în condiţiile legii şi ale Regulamentului;
d) avizul conform al autorităţii publice centrale cu competenţe în domeniul de activitate al GECT, conform prevederilor legale în vigoare.
(2) Competenţele pe care organismele prevăzute la art. 2 alin. (2) le exercită în calitate de autoritate publică nu pot constitui obiectul unei convenţii.
(3) Documentele prevăzute la alin. (1) se prezintă în limba română.
	.                      Nemodificat

	

	11
	Art. 7- (1) Pentru participarea la o GECT, membrii români, respectiv străini, aşa cum sunt definiţi la art. 2 alin. (2) şi (4), au obligaţia de a obţine avizul de participare emis de autoritatea de notificare, respectiv de autorităţile similare din alte state implicate în constituirea GECT.
 (2) După aprobarea în unanimitate de către membri a proiectelor de convenţie şi de statut, reprezentanţii membrilor români ai GECT înaintează autorităţii de notificare o cerere, însoţită de următoarele documente:
a) documentele constitutive, respectiv statutul şi convenţia, semnate de toţi membrii GECT, în traducere autorizată în limba română;
b) hotărârea consiliului local sau a consiliului judeţean, după caz, în situaţia în care solicitantul/solicitanţii din România este/sunt unităţi administrativ-teritoriale.
(3) În termen de 30 de zile calendaristice de la data primirii cererii de autorizare a participării, însoţită de documentele prevăzute la alin. (2), autoritatea de notificare verifică îndeplinirea condiţiilor prevăzute la art. 8 şi 9 din Regulament şi decide, după caz, asupra acordării sau nu a avizului de participare la GECT.
(4) În scopul emiterii avizului de participare, autoritatea de notificare solicită avizele consultative autorităţilor administraţiei publice centrale în funcţie de competenţele acestora în domeniul de activitate al GECT. Avizele consultative se eliberează în termen de 10 zile lucrătoare de la data primirii solicitării din partea autorităţii de notificare.
(5) Decizia autorităţii de notificare privind avizul de participare la GECT poate fi contestată în condiţiile legii contenciosului administrativ.

	                   Nemodificat

	

	12.
	Art. 8- (1) Membrii GECT aprobă, cu unanimitate de voturi, convenţia şi statutul, modificate potrivit observaţiilor formulate în avizele de participare emise de autoritatea de notificare din România şi, pentru membrii care nu au sediul pe teritoriul ţării noastre, de autorităţile similare din acele state membre sau terţe, după caz.
(2) După aprobarea actelor prevăzute la alin. (1), membrii GECT transmit autorităţii de notificare o cerere, precum şi documentele menţionate la art. 6, în vederea emiterii autorizaţiei de funcţionare.
	                   Nemodificat

	

	13.
	Art. 9- (1) În termen de 30 de zile calendaristice de la data primirii cererii însoţite de documentele prevăzute la art. 6 alin. (1), pe baza avizelor de participare emise conform art. 7 pentru membrii români şi a documentelor echivalente emise pentru membrii străini ai GECT, autoritatea de notificare verifică îndeplinirea condiţiilor prevăzute la art. 8 şi 9 din Regulament şi decide, după caz, asupra autorizării sau neautorizării funcţionării GECT.
(2) În cazul în care autoritatea de notificare constată că sunt întrunite condiţiile prevăzute în Regulament, eliberează autorizaţia de funcţionare a GECT, necesară îndeplinirii procedurii de constituire a GECT, care se desfăşoară în faţa instanţei judecătoreşti.
(3) Dacă autoritatea de notificare nu autorizează funcţionarea, va comunica membrilor GECT decizia sa motivată, în termen de 30 de zile lucrătoare de la data depunerii cererii şi a documentelor necesare luării deciziei.
(4) Decizia de respingere a funcţionării GECT emisă de autoritatea de notificare poate fi contestată în condiţiile legii contenciosului administrativ.
	                   Nemodificat

	

	14
	Art. 10- (1) În termen de 5 zile lucrătoare de la data comunicării autorizaţiei de funcţionare, reprezentanţii GECT înaintează judecătoriei în a cărei circumscripţie teritorială urmează să-şi aibă sediul o cerere de constituire a GECT, însoţită de autorizaţia de funcţionare eliberată de autoritatea de notificare şi de documentele prevăzute la art. 6 alin. (1).
(2) În termen de 10 zile lucrătoare de la depunerea cererii de constituire şi a documentelor prevăzute la art. 6 alin. (1), instanţa verifică legalitatea acestora şi dispune, prin încheiere, asupra constituirii GECT sau asupra respingerii cererii.
(3)Încheierile de admitere a cererii de constituire se comunică GECT, la sediul menţionat în cererea de constituire, şi se transmit de către reprezentanţii acesteia autorităţii de notificare, în vederea înscrierii în Registrul GECT.
(4) Încheierile de respingere a cererii de constituire pot fi atacate cu recurs, în conformitate cu prevederile legii. Hotărârea definitivă a instanţei de recurs, prin care cererea de constituire este admisă, se comunică GECT, la sediul menţionat în cererea de constituire, care o transmite autorităţii de notificare, în vederea înscrierii în Registrul GECT.
(5) Înscrierea în Registrul GECT se efectuează în termen de 24 de ore de la data primirii de către autoritatea de notificare a încheierii de admitere sau, după caz, a hotărârii irevocabile a instanţei de recurs.
(6) GECT dobândeşte personalitate juridică de la data înscrierii în Registrul GECT. După efectuarea înscrierii, GECT transmite, pe cheltuiala sa, un anunţ de constituire Regiei Autonome "Monitorul Oficial" din România şi Jurnalului Oficial al Uniunii Europene, spre publicare, cu respectarea prevederilor art. 5 din Regulament.
(7) GECT are obligaţia să transmită autorităţii de notificare dovada îndeplinirii obligaţiilor prevăzute de alin. (6).
	                Nemodificat

	

	15.
	Art. 11- Unei GECT înregistrată în condiţiile prezentei ordonanţe de urgenţă pe teritoriul României îi sunt aplicabile prevederile Regulamentului, ale statutului şi convenţiei aferente, precum şi ale legii române, în sensul art. 2 alin. (1) lit. c) din Regulament.
	                Nemodificat

	

	16
	Art. 12- Documentele ce emană de la o GECT trebuie să cuprindă în mod expres denumirea acesteia, însoţită de menţiunea "grupare europeană de cooperare teritorială" sau de iniţialele "G.E.C.T."
	                 Nemodificat

	

	17.
	[image: image1]
Art. 13- În situaţia în care o entitate română dintre cele prevăzute la art. 2 alin. (2) doreşte participarea la o GECT constituită pe teritoriul altui stat membru al Uniunii Europene, procedura de emitere a avizului de participare este cea prevăzută la art. 7.
	                    Nemodificat

	

	18.
	                     Capitolul  IV

 Organizarea şi funcţionarea Grupării europene    de cooperare teritorială
	                    Nemodificat

	

	19.
	Art. 14- (1) Modul de organizare şi funcţionare a GECT se stabileşte prin documentele constitutive, cu respectarea prevederilor art. 3 şi art. 8-10 din Regulament.
(2) GECT răspunde cu patrimoniul propriu pentru obligaţiile asumate după constituirea sa.
(3) Răspunderea membrilor pentru obligaţiile GECT este subsidiară şi solidară, însă proporţională cu aportul fiecăruia la constituirea patrimoniului GECT.
	                    Nemodificat

	

	20.
	Art. 15- Autoritatea de notificare poate solicita în orice moment atât GECT, cât şi instituţiilor implicate în funcţionarea sa, orice date, informaţii sau documente privind activitatea desfăşurată de GECT, inclusiv în scopul verificării întrunirii cerinţelor prevăzute de art. 1 alin. (2) din Regulament.
	                     Nemodificat

	

	21.
	                         Capitolul  V

    Modificarea documentelor constitutive ale Grupării europene de cooperare teritorială
	                     Nemodificat

	

	22.
	Art. 16- (1)Orice modificare a documentelor constitutive ale GECT trebuie să aibă la bază acordul tuturor membrilor GECT.
(2) Modificările documentelor constitutive se transmit autorităţii de notificare, în vederea autorizării, potrivit art. 7 şi 8 din prezenta ordonanţă de urgenţă şi conform art. 4 alin. (6) din Regulament, însoţite de documentele constitutive consolidate şi de acordul membrilor GECT.
	                     Nemodificat

	

	23.
	                    Capitolul VI

 Dizolvarea şi lichidarea Grupării europene   de cooperare teritorială
	                    Nemodificat

	

	24.
	Art. 17.- GECT se dizolvă:
a) de drept;
b) prin hotărâre judecătorească;
c) prin hotărârea membrilor săi.
	                    Nemodificat

	

	25.
	Art. 18- GECT se dizolvă de drept prin:
a) împlinirea duratei pentru care a fost constituită;
b) realizarea sau, după caz, imposibilitatea realizării scopului pentru care a fost constituită;
c)  retragerea membrilor români din cadrul GECT constituită pe teritoriul României;
d)  reducerea numărului de membri, astfel încât condiţia prevăzută la art. 3 alin. (2) din Regulament nu mai este îndeplinită.
	                   Nemodificat

	

	26.
	Art. 19- (1)GECT se dizolvă, prin hotărâre judecătorească, în cazul declarării insolvenţei GECT sau la cererea oricărei persoane interesate ori a autorităţii de notificare, când activitatea desfăşurată de o GECT nu mai corespunde scopului pentru care a fost constituită şi/sau când aduce atingere ordinii publice, securităţii publice, sănătăţii publice, moralei şi interesului public.
(2) În cazul în care se constată că activitatea desfăşurată de o GECT nu corespunde scopului pentru care a fost constituită şi/sau aduce atingere ordinii publice, securităţii publice, sănătăţii publice, moralei şi interesului public, organismul cu competenţe în domeniu sesizează autoritatea de notificare imediat ce a luat cunoştinţă de aceasta.
(3) Autoritatea de notificare, pe baza sesizărilor organismelor competente şi a avizelor consultative ale autorităţilor administraţiei publice centrale, poate restrânge sau interzice activitatea unei GECT pe teritoriul României sau poate solicita membrilor români dintr-o GECT constituită pe teritoriul unui alt stat membru să se retragă din aceasta, în cazul în care activitatea respectivă nu încetează.
(4) Dizolvarea este de competenţa judecătoriei în a cărei circumscripţie teritorială se află sediul GECT.
	                   Nemodificat

	

	27.
	Art. 20- GECT se poate dizolva şi prin hotărâre a membrilor săi. În termen de 15 zile lucrătoare de la data aprobării dizolvării, hotărârea este comunicată autorităţii de notificare, pentru efectuarea unei menţiuni în acest sens în Registrul GECT.
	                   Nemodificat

	

	28.
	Art. 21- (1) Dizolvarea GECT are ca efect deschiderea procedurii lichidării.
(2) În cazurile de dizolvare prevăzute de art. 18, lichidatorii vor fi numiţi prin însăşi hotărârea judecătorească.
(3) În cazul dizolvării prevăzute de art. 19, lichidatorii vor fi numiţi de către membrii GECT, prin hotărârea de dizolvare.
(4) Lichidatorii vor putea fi persoane fizice sau persoane juridice, autorizate în condiţiile legii.
	1. La articolul 21 alineatele (2) şi (3)  vor avea următorul cuprins:
Art. 21- (1) Nemodificat.
(2) În cazurile de dizolvare prevăzute de art. 19, lichidatorii vor fi numiţi prin însăşi hotărârea judecătorească.
(3) În cazul dizolvării prevăzute de art.20, lichidatorii vor fi numiţi de către membrii GECT, prin hotărârea de dizolvare.
(4) Nemodificat.
 Autor: deputat Dragoş Ujeniuc
	 Pentru corectarea unor erori materiale.

	29.
	Art. 22- Imediat după intrarea lor în funcţie, lichidatorii vor face inventarul şi vor încheia un bilanţ care să constate situaţia exactă a activului şi pasivului GECT. Ei vor ţine un registru cu toate operaţiunile lichidării în ordinea datei acestora
	                   Nemodificat

	

	30.
	Art. 23- (1)Lichidatorii sunt obligaţi să continue operaţiunile juridice în curs, să încaseze creanţele, să plătească creditorii şi, dacă numerarul este insuficient, să transforme şi restul activului în bani, procedând la vânzarea prin licitaţie publică a bunurilor mobile şi imobile.
(2) Lichidatorii pot realiza numai acele operaţiuni noi care sunt necesare finalizării celor aflate în curs.
	                    Nemodificat

	

	31.
	Art. 24- (1) Suma cuvenită creditorului cunoscut care refuză să primească plata creanţei sale se va consemna în contul său.
(2) Dacă plata creanţei nu se poate face imediat sau atunci când creanţa este contestată, lichidarea nu se va declara terminată înainte de a se garanta creditorii.
	                      Nemodificat

	

	32.
	Art. 25- Lichidatorii răspund solidar pentru daunele cauzate creditorilor din culpa lor.
	                      Nemodificat

	

	33.
	Art. 26 - Atât faţă de GECT, cât şi faţă de membrii acesteia lichidatorii sunt supuşi regulilor mandatului.
	                      Nemodificat

	

	34.
	Art. 27- După terminarea lichidării, lichidatorii sunt obligaţi ca în termen de două luni să depună bilanţul şi registrul în care sunt înscrise operaţiunile de lichidare la autoritatea de notificare şi să publice într-un ziar de circulaţie naţională un anunţ cu privire la depunerea acestor documente.
	                      Nemodificat

	

	35.
	Art. 28- Dacă în termen de 30 de zile libere de la efectuarea formalităţilor de publicitate nu se înregistrează nicio contestaţie, bilanţul se consideră definitiv aprobat şi lichidatorii, cu autorizarea judecătoriei, vor remite membrilor GECT sumele rămase din lichidare, împreună cu toate registrele şi actele GECT. Numai după aceasta lichidatorii vor fi consideraţi descărcaţi şi li se va elibera, în acest scop, un act constatator.
	                      Nemodificat

	

	36.
	Art. 29- (1) Contestaţiile la bilanţul lichidatorilor se pot formula de orice persoană interesată la judecătoria în a cărei circumscripţie teritorială se află sediul GECT lichidate,
(2) Toate contestaţiile se soluţionează printr-o singură hotărâre. Sentinţa pronunţată de judecătorie este executorie şi este supusă numai recursului.
(3) După terminarea lichidării, lichidatorii trebuie să ceară radierea GECT din Registrul GECT.
	                      Nemodificat

	

	37.
	Art. 30- În termen de 15 zile lucrătoare de la data dizolvării, hotărârea de dizolvare-lichidare se comunică autorităţii de notificare, în vederea efectuării radierii din Registrul GECT şi eliberării certificatului de radiere.

	                        Nemodificat

	

	38.
	Art. 31- (1) Gruparea încetează la data radierii din Registrul GECT.
(2) Radierea se face în baza actului constatator eliberat lichidatorilor, în condiţiile prevăzute la art. 29, prin care se atestă descărcarea acestora de obligaţiile asumate.
	                          Nemodificat

